Europos Parlamento Ir Tarybos Reglamentas (EB) Nr. 2038/2000
2000 m. rugsėjo 28 d.
iš dalies keičiantis Reglamentą (EB) Nr. 2037/2000 dėl ozono sluoksnį ardančių medžiagų fiksuotų dozių inhaliatorių ir medicininių vaistų pompų atžvilgiu
EUROPOS PARLAMENTAS IR SOCIALINIO KOMITETO TARYBA,
atsižvelgdami į Europos bendrijos steigimo sutartį, ypač į jos 175 straipsnio 1 dalį,
atsižvelgdami į Ekonomikos ir socialinių reikalų komiteto nuomonę [1],
pasikonsultavę su Regionų komitetu,
laikydamiesi Sutarties 251 straipsnyje nustatytos tvarkos [2],
kadangi:
(1) Pagal 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų [3] neleidžiama į besivystančias šalis eksportuoti fiksuotų dozių inhaliatorius ir chlorfluorangliavandenilių turinčias medicinines vaistų pompas, tačiau neturėtų būti ribojamas tų sveikatos produktų, kuriuos leidžiama naudoti Bendrijos rinkoje, eksportas.
(2) Todėl reikėtų atitinkamai iš dalies keisti Reglamentą (EB) Nr. 2037/2000,
PRIĖMĖ ŠĮ REGLAMENTĄ:
1 straipsnis
Į Reglamento (EB) Nr. 2037/2000 11 straipsnio 1 dalį įrašomas šis punktas:
"f) fiksuotų dozių inhaliatoriai ir chlorfluorangliavandenilių turintys įvedimo mechanizmai, skirti hermetiškai uždarytiems prietaisams į žmogaus kūną implantuoti ir tikslioms vaistų dozėms įvesti, kuriems pagal 4 straipsnio 1 dalį gali būti duodamas laikinas leidimas 18 straipsnio 2 dalyje nurodyta tvarka."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. rugsėjo 28 d.